钦定古今图书集成/明伦汇编/氏族典/第046卷 > 《廖用贤尚友录》 > 危全讽
## 钦定古今图书集成/明伦汇编/氏族典/第046卷 > 《廖用贤尚友录》 > 危全讽

按《五代史锺传传》：危全讽、韩师德等分据抚、吉诸州，
传以兵攻之，稍听命，独全讽不能下，乃自率兵围其
城。全讽乃亦听命，请以女妻传子匡时。传卒，匡时自称留后。全讽曰：“听锺郎为节度使三年，吾将自为之。”
已而杨渥攻匡时，匡时被执。开平三年，全讽等起兵
江西，谋复锺氏故地。全讽为杨隆演将周本所败，江
西遂入于吴。